মহানগর ওয়েবডেস্ক: অতিবৃষ্টির জেরে বেহাল দশা বিহার, উত্তরপ্রদেশের৷ তিন দিনে দুই রাজ্য মিলিয়ে মৃতের সংখ্যা দাঁড়িয়েছে ১৩৯৷ পরিস্থিতি ক্রমশ খারাপ হচ্ছে উত্তরপ্রদেশ,মধ্যপ্রদেশ ও রাজস্থানে৷ প্রবল বর্ষণে উত্তরপ্রদেশে এখনও পর্যন্ত প্রাণ হারিয়েছেন ১১০ জন৷ এদের মধ্যে ১৪ জনের মৃত্যু হয়েছে পাঁচিলের নীচে চাপা পড়ে৷ ২৯ জনের মৃত্যুর খবর রয়েছে বিহারে৷ বিহারের পাটনা-সহ রাজ্যের অধিকাংশ জায়গাতেই বন্যা পরিস্থিতি ভয়ঙ্কর আকার ধারণ করেছে৷ বন্যায় আটকে থাকা লোকজনদের উদ্ধার করছে এনডিআরএফের দল৷ বিপর্যয় মোকাবিলা বাহিনীর ১৯টি দল পাঠানো হয়েছে বিহারে৷ উদ্ধারকাজের জন্য বায়ুসেনার কাছেও আবেদন করেছে বিহার সরকার।
অতিবৃষ্টিতে বেহাল দশা, বিহার- উত্তরপ্রদেশের মৃতের সংখ্যা বেড়ে ১৩৯